بارزانینین استعفاسینی ایستهدیلر
"پئشمرگهنین هیبتی قیریلدی، بیر چوخ دوست اؤلکهنی ایتیردیک"
عراق کورد بؤلگهسل رهبرلیگینده، مخالیفتین باشینی چکن گوران (دییشیم) حرکتی، مسعود بارزانی و یاردیمچیسی کوسرت رسولون استعفاسینی ایستهدی.
گوران حرکتی سؤزچوسو شورش حاجی، سلیمانیه پارتی مرکزینده گئچیردیگی مطبوعات کنفرانسیندا،
"خالقیمیز، قانییلا الده ائتدیگی بیر چوخ قازانیمی ایتیردی. پئشمرگهنین هیبتی قیریلدی. بیر چوخ دوست اؤلکهنی ایتیردیک. بونلارین هامیسینین سببی گئچمیشده اوغورسوز اولان حاکم قروپدان قایناقلانیر" دئدی.
مسعود بارزانی و باردیمچیسی کوسرت رسولون مشروعیتینین قالمادیغینی بیلدیرن حاجی،
"وظیفهلریندن استعفا ائتمهلری لازیمدیر. عینی زاماندا مؤوجود حکومت کابینهسی ده لغو ائدیلمهلی. میلی قورتولوش حکومتی قورولمالی و باشقانلیق قانونو دا لغو ائدیلمهلی و یئنیندن الدن گئچیریلمهلیدیر" دئدی.
azb_Arab azb_Arab azb_Arab pes_Arab azb_Arab azb_Arab azb_Arab